**Dráma foglalkozás**

**Tanító: Nagy Tímea**

**Évfolyam: 3-4.**

**Téma: Győri Orsolya: A gyógyító idegen című meséjének feldolgozása drámajátékkal, alkotással**

**Cél: természet erejének érzékeltetése**

**Tervezett időtartam: 90 perc**

|  |  |  |  |  |
| --- | --- | --- | --- | --- |
| **Idő** | **Az óra menete** | **Módszerek** | **Munkaformák** | **Eszközök** |
| 3’ | ***Ráhangoló játék:***  Paradicsom (célja a kör közepén álló gyermek megnevettetése úgy, hogy bármi kérdést tesznek fel neki, ő csak azt válaszolhatja, hogy „paradicsom”) | Játék | Frontális |  |
| 1’ | ***Célkitűzés:***  A mai történetünk szereplőinek sokkal nehezebb dolga volt. Nekik egy nagyon szomorú királylányt kellett felvidítaniuk. |  | Frontális |  |
| 2’ | ***Felolvasás:*** 9. o. 1. bekezdés | Tanítói bemutatás |  | Szitakötő 33. szám |
| 6’ | ***Hangulati előkészítés:***  Helyszínválasztás – városokról készült festményekből | Beszélgetés, véleményalkotás | Frontális | Festmények  - Barzó Endre: Város (Szitakötő 24. szám)  - Robert Finale: A szivárvány színei  - Zalay Károly: Pistoria  - Rippl-Rónay József: Körvélyesi kastély  - Claude Oscar Monet: The Flowered Garden  - Klimt: Malcesine sul Garda  - Aba-Novák Vilmos: Szicíliai város  - Jeremy Mann: New York |
| 2’ | ***Felolvasás:*** 9. o. 2. bekezdés | Tanítói bemutatás | Frontális | Szitakötő 33. |
| 6’ | ***Csoportalkotás:***  Tyúkanyó és csibéi – évszakok és a hozzá tartozó hónapok (több gyermek esetén lehet ugyanaz a hónap)  Minden csoporttag előzetes megbeszélés alapján az évszaknak megfelelő színre színezi céduláját, felragasztják. |  | Frontális  Csoport | Szabálytalan formájú cédulákon a hónapok nevei+négy évszak,  zsírkréta  ragasztó |
| **Idő** | **Az óra menete** | **Módszerek** | **Munkaformák** | **Eszközök** |
| 2’ | ***Felolvasás:*** 9. o. 3. bekezdés  Bánat kezdetének azonosítása az előző színezés alapján. | Tanítói bemutatás | Frontális | Szitakötő 33. |
| 3’ | Forró szék: (királylány)  csoportok kérdéseket fogalmaznak meg eddigi ismereteik és feltételezéseik alapján. | Szerepbe lépés (tanító vagy gyermek)  Megbeszélés,  Kérdezés | Csoport,  Frontális | Korona  Szék |
| 2’ | ***Felolvasás:*** 10. o. 4. bekezdéséig. | Tanítói bemutatás | Frontális | Szitakötő 33. |
| 15’ | ***Tréfacsinálók:***  Szó jelentésének megbeszélése után jelenetalkotás. Inspiráció: csoportnak adott tárgyak | Önálló jelenetalkotás  Bemutatás | Csoportos  Frontális | bot, bohócsisak, jogar, topán |
| 1’ | ***Reakció:***  királylány nem vidul fel. | Szerepbe lépés (tanító) | Frontális | Korona  Szék |
| 2’ | ***Fogalomalkotás:***  javasasszony  Megoldás keresése: az eddig megismert mesék alapján ki tudja megoldani a helyzetet? | Beszélgetés | Frontális |  |
| 2’ | ***Felolvasás:*** 10. o. 7. bekezdésig | Tanítói bemutatás | Frontális | Szitakötő 33. |
| 5’ | ***Érzékelést fejlesztő játék:***  Mi van a zsákban? Tapintás alapján megnevezni a zsákba rejtett tárgyakat. Megbeszélni, hogy lehetett-e a javasasszony zsákjában. | Játék  Beszélgetés | Egyéni  Frontális | zsák  virággumó, orvosságos üveg, könyv, nyaklánc, falevél, varázspálca |
| 8’ | ***Prekoncepció:***  Csoportok előzetes megbeszélés alapján megtöltik a zsákjukat. (rajz)  A mese végére kiderül kik tudták volna meggyógyítani a királylányt! | Megbeszélés  Rajz | Csoportos | Zsák formájú rajzlap  zsírkréta |
| 8’ | ***Javasasszony fogadása:***  Minden csapatból kiválasztanak két ajtónállót. Megbeszélik az álláspontjukat, hogyan fogadják a javasasszonyt. | Szerepbe lépés  Jelentalkotás | Csoportos  Frontális | Szakadt kendő, paróka |
| **Idő** | **Az óra menete** | **Módszerek** | **Munkaformák** | **Eszközök** |
| 3’ | ***Felolvasás:*** 10. o. 13. bekezdés közepe („…elültette a dézsákba.”)  Ki járt legközelebb a királylány meggyógyításához? | Tanítói bemutatás  Beszélgetés  Véleményalkotás | Frontális | Szitakötő 33.  Előzőleg elkészített zsákok |
| 4’ | ***Felolvasás:*** befejezés | Tanítói bemutatás | Frontális | Szitakötő 33. |
| 15’ | ***Lezárás:***  Varázsoljunk jókedvet magunknak is!  Csoportonként beltéri növény ültetése virágládákba.  Zenehallgatással kísérve | Cselekedtetés | Csoport | Virágláda, lapát, virágföld, palánta, víz  Havasi: tavaszi szél |